钦定古今图书集成/明伦汇编/氏族典/第041卷 > 《四川总志》 > 施翰
## 钦定古今图书集成/明伦汇编/氏族典/第041卷 > 《四川总志》 > 施翰

按《宁波府志》：“翰字季鹰，鄞人。自幼倜傥有大志，家贫
力学，博通经史。北游京师，入宁远伯李成梁幕府，得
娴骑射。万历三十五年武科进士，授万安守备。时邹
元标以直言放归，里居讲学，翰执贽行弟子礼，一时
士论皆推之。秩满，转四川都司，寻为云南参将。明赏
罚，抚苗蛮，四境肃然。后陞都督佥事，充神枢营坐营。”
有以私隙攻者，遂谢病归，居家二十馀年，卒。